цени на включените в извадката производители от Съюза за несвързани клиенти в Съюза са се променяли, както следва:
 Таблица 11
 Продажни цени в Съюза
 2015 г.
 2016 г.
 2017 г.
 РП
 Средни единични продажни цени в Съюза на общия пазар (EUR/тон)
 715
 765
 832
 794
 Индекс
 100
 107
 116
 111
 Производствени разходи за единица продукция (EUR/тон)
 728
 767
 827
 791
 Индекс
 100
 105
 114
 109
 Източник: включени в извадката производители от Съюза
 (326)
 Между 2015 г. и 2017 г. среднопретеглените единични продажни цени на включените в извадката производители от Съюза за несвързани клиенти са се увеличили с 16 %. Впоследствие между 2017 г. и разследвания период цените са се увеличили с 5 процентни пункта.
 (327)
 Производствените разходи за единица продукция на включените в извадката производители от Съюза са следвали развитието на цените и между 2015 г. и 2017 г. са се увеличили с 14 %. Впоследствие между 2017 г. и разследвания период разходите са намалели с 5 процентни пункта.
 (328)
 Пазарът на биодизел е чувствителен по отношение на цените стоков пазар. При такъв стоков пазар подбиването на цените с около 10 % действително оказва значителен натиск за намаляване на цените. Заради този натиск върху цените промишлеността на Съюза не е успяла да се възползва от намаляващите разходи през разследвания период, тъй като е трябвало изцяло да прехвърли това намаление на разходите на клиентите си, за да избегне още по-голяма загуба на пазарен дял.
 (329)
 В резултат на това промишлеността на Съюза не е успяла да подобри незадоволителния си марж на печалба заради натиска върху цените, оказван от значителните количества субсидиран внос на ниски цени в иначе благоприятна ситуация на пазара.
 4.4.3.2. Разходи за труд
 (330)
 През разглеждания период средните разходи за труд на включените в извадката производители от Съюза са се променяли, както следва:
 Таблица 12
 Средни разходи за труд на наето лице
 2015 г.
 2016 г.
 2017 г.
 РП
 Средни разходи за труд на наето лице (EUR)
 71 573
 65 237
 65 874
 65 730
 Индекс
 100
 91
 92
 92
 Източник: включени в извадката производители от Съюза
 (331)
 Между 2015 г. и 2016 г. средните разходи за труд са намалели и впоследствие са се запазили стабилни до края на разследвания период.
 4.4.3.3. Запаси
 (332)
 През разглеждания период равнищата на запасите на включените в извадката производители от Съюза са се променяли, както следва:
 Таблица 13
 Запаси
 2015 г.
 2016 г.
 2017 г.
 РП
 Запаси в края на периода (в тонове)
 85 725
 92 291
 87 864
 88 457
 Индекс
 100
 108
 102
 103
 Източник: включени в извадката производители от Съюза
 (333)
 През целия разглеждан период равнищата на запасите на включените в извадката производители от Съюза са се запазили относително стабилни. Предвид факта, че разглежданият продукт се продава на едро, една доставка може да се състои от значително количество от над 10 000 тона и да окаже значително въздействие върху равнището на запасите, в зависимост от точната дата на сделката. Поради това равнището на запасите е по-малко значим показател за промишлеността на Съюза.
 4.4.3.4. Рентабилност, паричен поток, инвестиции, възвръщаемост на инвестициите